Source: http://www.banskabystrica.sk/?id_menu=1622&module_action__2299__id_vzn=14606
Timestamp: 2018-02-20 07:47:33+00:00
Document Index: 3535725

Matched Legal Cases: ['§ 6', '§ 4', '§ 2', '§ 13', '§ 1', '§ 1', '§ 13', '§ 47', '§ 48']

Schválené: 19.5.2015
Vyhlásené: 26.5.2015
Účinnosť: 15.6.2015
Mestské zastupiteľstvo v Banskej Bystrici v zmysle § 6 ods. 1 a § 4 ods. 3 písm. i) zákona č. 369/1990 Zb. o obecnom zriadení v znení neskorších predpisov v y d á v a toto Všeobecne záväzné nariadenie o určení času predaja v obchode a času prevádzky služieb na území mesta (ďalej len "nariadenie").
1. Toto nariadenie upravuje pravidlá času predaja v obchode a času prevádzky služieb (ďalej len „prevádzková doba“) na území mesta Banská Bystrica.
2. Toto nariadenie neurčuje:
a) prevádzkový čas trhovísk a čas ambulantného predaja1,
b) čas konania verejných a neverejných kultúrnych podujatí.
3. Prevádzkovateľ si v súlade s ustanoveniami tohto nariadenia sám určí prevádzkovú dobu tak, aby boli uspokojené potreby obyvateľov mesta a požiadavky podnikateľov.
prevádzkarňou
- priestor, v ktorom sa uskutočňuje podnikateľská činnosť spočívajúca v predaji tovau a poskytovaní služieb; prevádzkárňou pre účely tohto nariadenia môže byť iba priestor, na ktorý bolo príslušným stavebným úradom vydané právoplatné kolaudačné rozhodnutie alebo rozhodnutie – povolenie zmeny účelu užívania stavby na obchod a služby,2
prevádzkovateľom
- osoba zapísaná v obchodnom registri
- osoba, ktorá podniká na základe živnostenského oprávneni
- osoba, ktorá podniká podľa osobitných predpisov,
herňou
- miestnosť alebo súbor miestností stavebne spolu súvisiacich a prepojených, špeciálne vybavených a zriadených na prevádzkovanie hazardných hier; herňa musí byť stavebne oddelený priestor so samostatným uzamykateľným vchodom,3
exteriérovým sedením
– sezónne rozšírenie odbytovej plochy zariadení reštauračného, kaviarenského, pohostinského a cukrárenského charakteru pred prevádzkarňou,
centrom mesta
– Námestie SNP, Nám. Š. Moysesa, ulice Dolná, Horná, Kapitulská, Národná, Kuzmányho, J. Cikkera, Horná Strieborná, Dolná Strieborná, Strieborné námestie, Janka Kráľa, Lazovná, Kukučínova, Skuteckého,
susediacimi nehnuteľnosťami
- susediace pozemky a stavby na nich, t. j. pozemky, ktoré majú spoločnú hranicu s pozemkom, na ktorom sa nachádza prevádzkareň a stavby na týchto pozemkoch,
- susediaca stavba, t. j. aj stavba na takom pozemku, ktorý nemá spoločnú hranicu s pozemkom, na ktorom sa nachádza prevádzkareň, ale jej užívanie môže byť prevádzkou dotknuté
časom predaja v obchode a časom prevádzky služieb (ďalej "prevádzková doba")
– časovo obmedzená ohraničená časť dňa, počas ktorej sa vykonáva predaj tovaru alebo sú poskytované služby konečným spotrebiteľom,
všeobecnou prevádzkovou dobou
- prevádzková doba v dňoch pondelok až nedeľa od 06,00 h do 22,00 h,
uzavretou spoločnosťou
– skupina osôb, ktorá sa v prevádzkarni oprávnene zdržuje na základe pozvania alebo so súhlasom prevádzkovateľa, tieto osoby sú individuálne určené a sú účastní akcie, ktorá nie je verejnosti prístupná (rodinné oslavy, svadby, firemné akcie, výročné konferencie, školské akcie a pod.),
prísluchovou hudbou
- hudba reprodukovaná technickým zariadením alebo akustickými prístrojmi, hudba určená na počúvanie,
hudobnou produkciou
- hudba reprodukovaná technickým zariadením, diskotéky, tanečné zábavy, koncerty, "živá" hudba na počúvanie, spev a pod.,
- každý rušivý, obťažujúci, nepríjemný, nežiadúci, neprimeraný alebo škodlivý zvuk, ktorý spôsobuje porušenie povinností a limitov stanovených osobitným predpisom4,
nočným časom
- časový úsek dňa od 22,00 h do 06,00 h5 nasledujúceho dňa, ktorý je časovým úsekom dňa pre zabezpečenie zdravého a nerušeného pokoja a odpočinku obyvateľov v záujme dosiahnutia slušného občianskeho spolunažívania a dobrých susedských vzťahov.4
1. Prevádzkovateľ je povinný písomne oznámiť Mestu vždy do 5 kalendárnych dní:
a) otvorenie prevádzkárne a určenie prevádzkovej doby,
b)zmenu prevádzkovej doby,
c) zrušenie prevádzkárne.
2. Prevádzkovateľ je povinný na prevádzkarni zvonka pri vstupe viditeľne vynačiť prevádzkovú dobu.
3. V prípade, že v prevádzkarni bude uzavretá spoločnosť, je prevádzkovateľ povinný vchod prevádzkarne označiť nápisom "uzavretá spoločnosť".
4. Prevádzková doba prevádzkarne a oznámenie označené registračnou pečiatkou Mesta musia byť v prevádzkarni prístupné kontrolným orgánom k nahliadnutiu.
5. Prevádzkovateľ je povinný:
a) zabezpečiť, aby pri činnosti prevádzkarne bol dodržiavaný prevádzkový čas podľa tohto nariadenia,
b) v prípade otvorenej prevádzkarne po 22,00 h v súlade s týmto nariadením zabezpečiť, aby nedochádzalo k rušeniu nočného času a verejného poriadku a hluk zo zariadení a hudobnej produkcie neprekročil najvyššie prípustné hodnoty pre vonkajšie priestory,4
c) prispôsobiť činnosť prevádzkarne tak, aby sa návštevníci po určenej prevádzkovej dobe nezdržiavali v prevádzkarni,
d) umožniť vstup kontrolnému orgánu do prevádzkarne za účelom vykonania kontroly dodržiavania oznámenej prevádzkovej doby danej prevádzkarne.
Pravidlá času predaja v obchode a času prevádzky služieb
1. Pravidlá času predaja v obchode a času prevádzky služieb zohľadňujú typ prevádzkarne a lokalitu, v ktorej je prevádzkareň zriadená.
2. Pravidlá času predaja v obchode a času prevádzky služieb zohľadňujúce typ prevádzkarne.
2.1 Prevádzakarne s časovo neobmedzenou prevádzkovou dobou:
a) poskytujúce služby prechodného ubytovania (hotel, penzión, ubytovňa),
b) poskytujúce predaj tovaru a služby na čerpacích staniciach pohonných hmôt a v motorestoch,
c) s predajom tovaru a poskytovaním služieb v obchodných centrách (supermarkety, hypermarkety),
d) s predajom rýchleho občerstvenia,
e) poskytujúce reštauračné a pohostinské služby a zariadenia spoločného stravovania s neverejnou hudobnou produkciou pre uzavretú spoločnosť (napr. svadba, rodinná oslava, stužková slávnosť, promócie, firemná akcia a pod.),
f) lekárne,
g) poskytujúce služby erotického salónu,
h) kasína a špecializované herne určené na prevádzkovanie hazardných hier prostredníctvom výherných prístrojov, technických zariadení obsluhovaných priamo hráčmi, telekomunikačnými zariadeniami a videohrami.
Časovo neobmedzená je prevádzková doba všetkých maloobchodných prevádzkarní v období od 20. decembra príslušného kalendárneho roka do 1. januára nasledujúceho kalendárneho roka.
3. Pravidlá času predaja v obchode a času prevádzky služieb zohľadňujúce lokalitu, v ktorej je prevádzkareň zriadená.
3.1. Prevádzková doba v prevádzkarňach poskytujúcich reštauračné a pohostinské služby v centre mesta
a) v nebytových priestoroch bytových domov a v nebytových priestoroch susediacich so stavbami určenými na bývanie:
pondelok až štvrtok a nedeľa od 08,00 h do 22,00 h,
piatok, sobota od 08,00 h do 24,00 h,
b) v ostatných prevádzkarňach:
pondelok až nedeľa od 06,00 h do 05,00 h.
3.2 Prevádzková doba v prevádzkarňach poskytujúcich reštauračné a pohostinské služby v ostatných mestských častiach
a) v nebytových priestoroch susediacich so stavbami určenými na bývanie:
pondelok až štvrtok a nedeľa od 08,00 h do 23,00 h,
piatok, sobota od 08,00 h do 24,00 h za podmienky, že prevádzkovateľ zabezpečí, aby činnosťou prevádzkarne nebol rušený nočný čas, nebola ohrozená bezpečnosť a zdravie návštevníkov prevádzkarne, aby bola dodržaná prevádzková doba,
b) v nebytových priestoroch bytových domov a v nebytových priestoroch susediacich so stavbami určenými na bývanie:
pondelok až nedeľa od 08,00 h do 22,00 h,
c) v ostatných prevádzkarňach:
pondelok až štvrtok a nedeľa od 06,00 h do 24,00 h,
piatok, sobota od 06,00 h do 02,00 h.
3.3. Prevádzková doba v prevádzkarňach poskytujúcich reštauračné a pohostinské služby, v ktorých sa koná verejné kultúrne podujatie6 s prísluchovou hudbou alebo verejné kultúrne podujatie s hudobnou produkciou v centre mesta
b) v nebytových priestoroch susediacich so stavbami určenými na bývanie:
piatok, sobota od 08,00 h do 02,00 h za podmienky, že prevádzkovateľ zabezpečí, aby činnosťou prevádzkarne nebol rušený nočný čas, nebola ohrozená bezpečnosť a zdravie návštevníkov prevádzkarne, aby bola dodržaná prevádzková doba,
v ostatných prevádzkarňach:
3.4. Prevádzková doba v prevádzkarňach poskytujúcich reštauračné a pohostinské služby, v ktorých sa koná verejné kultúrne podujatie7 s prísluchovou hudbou alebo verejné kultúrne podujatie s hudobnou produkciou v ostatných častiach mesta
piatok, sobota od 08,00 h do 02,00 h za podmienky, že prevádzkovateľ zabezpečí, aby činnosťou prevádzkarne nebol ruušený nočný čas, nebola ohrozená bezpečnosť a zdravie návštevníkov prevádzkarne, aby bola dodržaná prevádzková doba, .
piatok, sobota od 08,00 h do 05,00 h.
3.5 Prevádzková doba pre exteriérové sedenie je v pondelok až nedeľa
3.5.1 v centre mesta do 02,00 h, pričom v nebytových priestoroch bytových domov a v nebytových priestoroch susediacich so stavbami určenými na bývanie do 24,00 h.
3.5.2 v ostatných mestských častiach do 22,00 h.
V rámci exteriérového sedenia je prípustná len prísluchová hudba.
1. Kontrolu dodržiavania tohto nariadenia je oprávnená vykonávať Mestská polícia Banská Bystrica a poverení zamestnanci Mesta Banská Bystrica.
2. Sankcie za porušenie tohto nariadenia upravujú osobitné predpisy.8
1. Dňom nadobudnutia účinnosti tohto nariadenia sa ruší Všeobecne záväzné nariadenie Mesta Banská Bystrica č. 16/2011 o pravidlách času predaja v obchode a času prevádzky služieb na území mesta Banská Bystrica a Všeobecne záväzné nariadenie Mesta Banská Bystrica č.11/2014, ktorým sa mení a dopĺňa Všeobecne záväzné nariadenie Mesta Banská Bystrica č.16/2011 o pravidlách času predaja v obchode a času prevádzky služieb.
2. Povolenia Mesta Banská Bystrica o určení osobitnej prevádzkovej doby vydané v zmysle VZN č.16/2011 o pravidlách času predaja v obchode a času prevádzky služieb na území mesta Banská Bystrica v platnom znení ostávajú v platnosti do uplynutia doby, na ktorú bol osobitný prevádzkový čas určený.
3. Toto Všeobecne záväzné nariadenie Mesta Banská Bystrica o pravidlách času predaja v obchode a času prevádzky služieb bolo schválené Uznesením Mestského zastupiteľstva v Banskej Bystrici č. 112/2015 - MsZ z 19. mája 2015 a nadobúda účinnosť dňom 15. júna 2015.
1Všeobecne záväzné nariadenie Mesta Banská Bystrica, ktorým sa upravujú podmienky predaja výrobkov a poskytovania služieb na trhových miestach
2Zák.č.50/1976 Zb. O územnom plánovaní a stavebnom poriadku (stavebný zákon) v znení neskorších predpisov
3§ 2 písm.o) zák.č. 171/2005 Z.z.o hazardných hrách a o zmene a doplnení niektorých zákonov v znení neskorších predpisov
4 Vyhláška MZ SR č. 549/2007 Z.z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov
5§ 13n ods. 2 zák.č.272/1994 Z.z. o ochrane zdravia ľudí v znení neskorších predpisov
6§ 1 zák.č.96/1991 Zb. o verejných kultúrnych podujatiach
7§ 1 zák.č.96/1991 Zb. o verejných kultúrnych podujatiach
8a) § 13 ods. 9 a ods. 10 zákona č. 369/1990 Zb. o obecnom zriadení v znení neskorších predpisov
b) § 47 ods. 1 a § 48 zákona č. 372/1990 Zb. o priestupkoch v znení neskorších predpisov
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 20.02.2018 08:47:33
100340669